TABEL PRIVIND COMPETENŢA MATERIALĂ A INSTANŢELOR DE JUDECATĂ ÎN CAZUL CONTESTĂRII PROCESULUI VERBAL PENTRU DEPĂŞIREA LIMITELOR DE VITEZĂ ÎN  UNELE STATE MEMBRE UE
	STAT
	CADRUL LEGAL
	INSTANŢA COMPETENTĂ

	BELGIA
	Codul Rutier Belgian

	 Există 31 de tribunale de poliţie, iar fiecare tribunal este compus din judecători de poliţie (105 în total). Fiecare tribunal de poliţie dispune de unul sau mai multe sedii (37 în total) şi se poate organiza în mai multe camere (secţii) în funcţie de numărul şi natura cauzelor. 

Competenţa, în materie penală, revine instanţei de judecată care se află în raza teritorială unde a fost înregistrată infracţiunea ori contravenţia la regimul circulaţiei.
Procesul-verbal trebuie să conţină natura, circumstanţele, locul, data în legătură cu contravenţia, împreună cu probele şi indiciile culese de la faţa locului (art. 16 al Codului de procedură penală). 
Potrivit art. 154 C proc. pen. sub sancţiunea nulităţii, nimeni nu poate formula probe sau prezenta martori împotriva conţinutului procesului verbal sau raportului  ofiţerilor de poliţie învestiţi prin lege cu constatarea contravenţiei, cu excepţia înscrierii în fals. 

Procesul-verbal este principalul mijloc de probă pe baza căruia este iniţiată procedura judiciară.

În cazul în care se contestă contravenţia, în termen de 15 zile de la comunicare, formularul care însoţeşte procesul verbal de contravenţie se retrimite autorităţii emitente.

Dacă fapta este recunoscută, procesul verbal de constatare a contravenţiei se transmite de către autoritatea emitentă către Tribunalul de poliţie, care emite o citaţie pe numele contravenientului. 

Apelul poate fi formulat în termen de două săptămâni împotriva autorităţii care a sancţionat contravenţia. 
Procurorul poate propune părţilor implicate într-o infracţiune minoră asimilată contravenţiei, o procedură denumită în dreptul belgian, ca şi în dreptul francez, „tranzacţie penală”, ceea ce reprezintă stingerea acţiunii publice în instanţă, în schimbul plăţii unei amenzi. Aceasta este procedura clasică în cazul unei contravenţii prevăzute de Codul Rutier. 

Hotărârea Tribunalului de poliţie poate fi atacată cu apel la Tribunalul corecţional în cazul în care amenda este mai mare de 1240 euro. Dacă aceasta nu depăşeşte suma specificată anterior, decizia Tribunalului de poliţie nu este susceptibilă de a fi atacată cu apel. 

Tribunalul de poliţie are în competenţă  infracţiunile specificate prin legi speciale (Codul rural, Codul forestier) şi infracţiunile de circulaţie.

	FRANŢA
	Conform articolului L. 121-3 din Codul rutier, proprietarul unui vehicul este responsabil pentru plata unei  amenzii în caz de depăşire a limitei de viteză (cu excepţia cazului în care maşina a fost furată sau în caz de "forţă majoră"), ori  când nu pot fi considerat ca fiind răspunzătoar de infracţiunea comisă.


	Potrivit art.522 C. proc.pen competenţa soluţionării contestaţiilor privind depăşirea vitezei legale revine Tribunalului de poliţie de la locul comiterii  ori constatării contravenţiei  ori de la domiciliul celui sancţionat. De asemenea, în caz de contravenţie este competent tribunalul de poliţie unde îşi are sediul firma care deţine autovehiculul.
În cazul unui proces, sancţiunile legate de depăşirea vitezei legale pot fi contestate în faţa instanţelor administrative. 
Potrivit art. 19 Cod procedură penală, procesul verbal trebuie să conţină menţionată calitatea de ofiţer de poliţie judiciară a celui care redactează procesul verbal.

Legislaţia franceză nu menţionează explicit obligaţia motivării ordonanţei de impunere a sancţiunii, dar aceasta prevede, prin art. 526 Cpp, obligaţia judecătorului de a menţiona în ordonanţă: numele, prenumele, data şi locul naşterii, domiciliul contravenientului, încadrarea juridică, data şi locul săvârşirii contravenţiei, menţionarea textelor de lege aplicabile şi, în caz de condamnare, cuantumul amenzii şi durata restricţiilor impuse prin ordonanţă.

Amenda, este cel mai des utilizată în cazul depăşirii limitei de viteză aceasta variind în funcţie de nivelul vitezei între 750 până la 3000 euro.

	FINLANDA
	Legea privind traficul rutier - Road Traffic Act –  art. 98-102 şi art.103 prevăd  infracţiunile privind circulaţia

	De regulă, sancţiunea pentru depăşirea vitezei legale este amenda, care nu poate fi mai mică de 115 euro. În cazul în care infracţiunea este calificată ca fiind foarte gravă, este reţinut permisul de conducere şi se întocmeşte un raport (proces-verbal). 
După etapa investigaţiilor, procurorul poate decide dacă cazul va fi înaintat în faţa instanţei de drept comun. 
Codul Penal consideră drept încălcare a legii privind traficul rutier conducerea peste limita de viteză. Pedeapsa pentru conducere periculoasă poate fi amenda sau până la 6 luni de închisoare.
Împotriva proceselor verbale întocmite de agenţii de circulaţie pot fi depuse contestaţii în faţa instanţelor de drept comun.


	GERMANIA
	Codul Rutier German (Straßenverkehrsordnung – StVO , Strassenverkehrs-Ordnung (StVO)
	Infracţiunile la regimul circulaţiei sunt împărţite în infracţiuni minore şi acte criminale (infracţiuni grave) 
În categoria infracţiunilor mai puţin importante sunt: 
depăşirea vitezei legale, lipsa centurii de siguranţă, greşelile în depăşire. 
Aceste infracţiuni nu sunt sancţionate de către procuror sau de judecători într-un caz normal.
De regulă, există un sistem cu unic judecător, dar depinde de natura şi gravitatea infractiunii. În ceea ce priveşte nerespectarea  regulilor de circulaţie, sistemul cu un  singur judecător există doar pentru contravenţii. În cazul aplicării unei amenzi administrative ("Bußgeldbescheid") aceasta se va trimite persoanei în cauză  în termen de 3 luni. Contestaţia  trebuie să fie depusă în termen de 2 săptămâni.
Infracţiunea este acceptată de către instanţă, atunci când poliţia a oprit maşina şi s-a realizat identificarea conducătorului auto sau prin fotografie, atunci când  persoana  în cauză este identificată.
Sancţiunile depind de limitele prevăzute într-un registru federal. 
Sancţiunile încep de la € 10, în cazul în care excesul de viteză este foarte mic, şi se măresc progresiv. Când nu sunt circumstanţe speciale, autoritatea locală de trafic sau judecătorul pot impune sancţiuni, până la dublul penalizării din catalog. Acest lucru se aplică şi în cazul infracţiunilor repetitive. 
De asemenea, este interzisă conducerea vehiculelor de la o lună pănă la mai multe pentru depăşirea  vitezei cu mai mult de 30 km / în zonele urbane şi 40 km / h în afara zonelor urbane. Nu se prevede pedeapsa cu închisoarea.
Din punct de vedere al procedurii, după ce autoritatea de reglementare a emis ordonanţa de sancţiune a faptei, contravenientul poate contesta actul respectiv. Autoritatea de reglementare dispune reverificarea dosarului şi dacă nu modifică sancţiunea iniţială, acesta este înaintat primei instanţe, care este Curtea administrativă. Aceasta este competentă să stabilească cuantumul amenzii în situaţiile în care procesul-verbal întocmit de autoritatea de reglementare este contestat. Procedura de judecată ulterioară este reglementată potrivit legislaţiei landurilor. În general, apelul împotriva deciziilor Curţii administrative se judecă potrivit Codului penal şi este de competenţa Curţilor de apel, în complet format din trei judecători.



	OLANDA
	Depăşirea vitezei legale (art 19-22 RTTSR 1990) este prevăzută în Legea pentru traficul rutier - Road Traffic Act -1994  şi  în reglementările specifice cu privire la semnele de circulaţie - (Reglement verkeersregels en verkeertekens 1990, "RVV 1990")
	Se aplică sancţiuni administrative pentru depăşirea vitezei legale  pentru cei care depăşesc limita de viteză cu mai puţin de 30 km / h  în localităţi şi  mai puţin de 40 km / h pe autostrăzi. Aceste sancţiuni administrative se bazează pe o lege specială - "Wet Administratiefrechtelijke handhaving verkeersvoorschriften (WAHV)", prescurtată  "Wet Mulder" (Mulder Act). 
Pe baza informaţiilor de la poliţie,  procurorul decide  emiterea unui ordin, care va fi înaintat către Agenţia Centrală de Control Judiciar ( CJCA). De asemenea, procurorul se va ocupa de contestaţii şi va organiza o audiere. CJCA  va da o nouă decizie, care poate fi contestată la instanţa districtuală, în faţa unui judecător.  Decizia luată de judecător poate fi apelată la Curtea de Apel.
Amenzile administrative constau în sume fixe, de la 19€ până la 320 € şi  se dau pentru infracţiunile minore (sancţiuni administrative, pe baza Mulder Act). Pentru o depăşire a  vitezei mai mare de 30 km / h amenzile pot   ajunge până la 5000 €. Alte sancţiuni sunt: suspendarea carnetului conducătorilor auto şi reţinerea autovehiculului.

Pentru infracţiuni grave, se aplică sancţiuni penale. Infracţiunile grave vor fi aduse în faţa instanţei. Judecătorul poate condamna pe cel găsit vinovat la plata unei sume de bani  sau  suspendarea  carnetului pentru o anumită perioadă de timp. Toate aceste cazuri speciale vor fi rezolvate pe bază individuală.
În cazuri foarte grave (ex: accident auto ) inculpatul poate fi condamnat la închisoare.

	MAREA BRITANIE
	Art.23-26 Road Traffic Act
 , cu modificările ulterioare
	Conducătorii auto care depăşesc limita de viteză şi sunt reţinuţi de poliţie pot fi amendaţi (penalizare cu o sumă fixă) sau  pot să fie trimişi în judecată, în cazuri grave.
Sancţiunile pentru depăşirea vitezei legale sunt de  natură  penală. 
În general, pentru depăşirea limitei de viteză, amenda este de 60 lire sterline, cu trei puncte de penalizare. De asemenea, carnetul conducătorului auto poate fi suspendat.

În Marea Britanie, depăşirea vitezei legale este judecată drept infracţiune minoră. 
Contestaţiile împotriva proceselor verbale încheiate de agenţii de poliţie pot fi depuse în faţa Curţilor de magistraţi care judecă în primă instanţă infracţiunile de circulaţie.
Conducătorii pot contesta procesul verbal, dar fără prea mare succes (cu excepţia cazului în care făptuitorul poate dovedi că a fost vorba de o maşină cu un număr fals de înmatriculare).
 De asemenea, instanţele de judecată pot dispune obligarea conducătorilor auto găsiţi vinovaţi de a participa la cursuri de legislaţie rutieră. 
Cursurile sunt oferite, în prezent, ca o alternativă la urmărirea penală. Aceste cursuri sunt disponibile numai în anumite zone ale Marii Britanii.



	SUEDIA
	Regulile privind circulaţia rutieră sunt stabilite în Trafic Reglement (Sw. Trafikförordningen (1998:1276). 

	În conformitate cu Ordonanţa privind traficul rutier, Poliţia poate emite norme de reglementare cu privire la controlul traficului pe autostrăzi sau drumuri principale şi cu privire la alte probleme legate de ordonanţă. De asemenea, Ordonanţa prevede că limitele de viteză pot fi, în localităţi,  reduse de către municipalităţi. Autorităţile locale administrative pot emite, de asemenea, anumite reguli de circulaţie în funcţie de traficul rutier local.

Pentru infracţiuni minore, procurorul poate să decidă, dacă persoana care a comis infracţiunea este de acord, întreruperea procedurii judiciare, impunând ca sancţiune, în acelaşi timp, plata unei amenzi.În funcţie de natura infracţiunii, competenţa în materia judecării contravenţiilor revine Curţilor administrative locale sau Curţilor districtuale.

De asemenea, Ordonanţa privind traficul  rutier (Capitolul 14) prevede sancţiuni penale pentru încălcări ale regulilor privind depăşirea vitezei.

Aceste sancţiuni pot fi impuse de către un ofiţer de poliţie, un procuror sau un tribunal cu jurisdicţie generală.

Sancţiunile  pentru infracţiunea de depăşire a vitezei legale pot lua mai multe forme: amenda; 
suspendarea carnetului; 
 acordarea punctelor de penalizare.

Conducătorii auto nu sunt trimişi în judecată, atunci când au depăşit cu mai puţin de 6 km / h limita de viteză admisă şi sunt înregistraţi de camerele radar fixe.
Depăşirea vitezei legale implică amenzi între 160-430 de euro. Permisul de conducere va fi suspendat în cazul în care se depăşeşte limita de viteză cu 30 km / h.
Suspendarea  permisului de conducere, precum şi alte măsuri luate în conformitate cu Legea privind permisul de conducere (Sw. Körkortslagen (1998:488) constituie sancţiuni administrative, care nu sunt
considerate sancţiuni penale, dar au consecinţe juridice specifice. Consiliile locale pot decide asupra suspendării permiselor de conducere. Deciziiile acestora poate fi contestate în faţa Tribunalelor administrative teritoriale.




� http://www.code-de-la-route.be/wet.php?wet=98


� http://www.opsi.gov.uk/ACTS/acts1991/ukpga_19910040_en_3#pt1-pb10-l1g24

